**ОБЯВЛЕНИЕ**

**Министерството на външните работи, на основание чл. 10а, ал. 2 от Закона за държавния служител и чл. 14, ал. 2 от Наредбата за провеждане на конкурсите и подбора при мобилност на**  **държавни служители /приета с ПМС № 304 от 03.12.2019 г., обн. ДВ, бр.97 от 10.12.2019 г., изм. и доп. ДВ, бр. 9 от 31.01.2020 г.**, **изм. и доп. ДВ бр.29 от 09.04.2021 г., в сила от 09.04.2021 г./, обявява конкурс за назначаване на държавен служител на свободна длъжност:**

**„Стажант-одитор”** – една щатна бройка, дирекция „Вътрешен одит”

**Описание на длъжността:**

Допринася за постигане целите на МВнР чрез извършване на одитни ангажименти за увереност и консултиране.

Стажант-одиторът изпълнява задълженията си в съответствие с изискванията на Закона за вътрешен одит в публичния сектор, Международните стандарти за професионална практика по вътрешен одит, Етичния кодекс на вътрешните одитори, Статута на дирекция „Вътрешен одит“, утвърдената от министъра на финансите методология за вътрешен одит в публичния сектор, нормативната уредба и вътрешните актове на Министерството на външните работи.

Съгласно Наредбата за заплатите на служителите в държавната администрация и Вътрешните правила за работна заплата, размерът на основното месечно възнаграждение  за длъжността „Стажант-одитор“  зависи от степента на основната месечна заплата,  съобразно признатия  професионален опит  на кандидата, като неговият  минимален размер е  както следва: за I степен – 980 лв., за II степен – 1028 лв., за III степен – 1074 лв.

**Минимални изисквания съгласно Класификатора на длъжностите в администрацията(КДА) и специфични изисквания, предвидени в нормативни актове за заемане на длъжността. Кандидатите следва:**

- Да са български граждани и да нямат друго гражданство освен на държава - членка на Европейския съюз, съгласно чл. 27, ал. 2, т. 1 във вр. с ал. 1, т. 1 от Закона за дипломатическата служба;

- Да притежават завършено висше образование с образователно-квалификационна степен „магистър“ съгласно чл. 27, ал. 2, т. 1 във вр. с ал. 1, т. 2 от Закона за дипломатическата служба в следните професионални области: икономика, право, финанси, техническа, международни отношения, международни икономически отношения;

- Да владеят най-малко един чужд език съгласно чл. 27, ал. 2, т. 2 от Закона за дипломатическата служба;

- Да притежават компютърна грамотност, съгласно чл. 27, ал. 2, т. 1 във вр. с ал. 1, т. 4 от Закона за дипломатическата служба – MS Office;

- Да не страдат от хронично психическо заболяване съгласно чл. 27, ал. 2, т. 1 във вр. с ал. 1, т. 5 от Закона за дипломатическата служба ;

- Да отговарят на другите изисквания за заемане на държавна служба по чл. 7, ал. 1 и 2 от Закона за държавния служител, съгласно чл. 27, ал. 2, т. 1 във вр. с ал. 1, т. 6 от Закона за дипломатическата служба.

**Допълнителни изисквания:**

Знания или опит в областта на счетоводството ще се считат за предимство.

**Начин на провеждане на конкурса:**

1. **Първи етап:**
* Решаване на тест.
1. **Втори етап:**
* Интервю.

**Източници за подготовка:**

* Закон за вътрешния одит в публичния сектор;
* Международни стандарти за професионалната практика по вътрешен

одит, съгласно §1, т. 8 от Допълнителната разпоредба на Закона за вътрешния одит в публичния сектор;

* Наръчник за вътрешен одит (утвърден със Заповед № ЗМФ 184/06.03.2020 г. на министъра на финансите);
* Закон за финансовото управление и контрол в публичния сектор;
* Указания за управление на риска в организациите от публичния сектор (утвърдени със Заповед № ЗМФ 184/06.03.2020 г. на министъра на финансите);
* Закон за дипломатическата служба;
* Закон за администрацията;
* Закон за държавния служител;
* Закон за счетоводството;
* Устройствен правилник на Министерството на външните работи..

 **Необходими документи за участие в конкурса:**

1. Писмено заявление за участие в конкурса, съгласно Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители;
2. Декларация от кандидата, че е български гражданин и няма друго гражданство освен на държава-членка на Европейския съюз, както и за обстоятелствата, че е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определена длъжност;
3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността (документите, издадени в чужбина, следва да бъдат признати по реда на Наредбата за държавните изисквания за признаване на придобито висше образование и завършени периоди на обучение в чуждестранни висши училища (обн. ДВ, бр. 69 от 22.08.2000 г., посл. изм. обн. ДВ, бр.28 от 2019г.); ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
4. Копия от документи, удостоверяващи владеенето на чужди езици (степента „владеене” се доказва в съответствие с Наредба № 1 от 14.10.2013 г. за кариерното развитие на дипломатическите служители и ротацията на служителите в дипломатическата служба, изд. от Министъра на външните работи (обн. ДВ, бр. 92 от 22.10.2013 г.);
5. Оригинал и копие на удостоверение, издадено вследствие на извършен преглед в специализирано психиатрично заведение, че кандидатът не страда от хронично психическо заболяване (оригиналът на удостоверението ще бъде върнат на кандидата след сверяване на верността на съдържанието с копието на документа); удостоверението следва да бъде издадено не по-късно от 6 (шест) месеца преди датата на подаване на заявлението;
6. Декларация или сертификат за притежавани компютърни умения.

Необходимите документи за участие в конкурсасе подават лично или чрез пълномощник в Приемната на Министерството на външните работи, гр. София, ул. „Александър Жендов” № 2, от **15:30 до 16:30 ч.** или по електронен път на адрес: kariera@mfa.bg, като в този случай заявлението по чл. 17, ал. 2 и декларацията по т. 2 от необходимите документи за участие в конкурса, следва да бъдат подписани от кандидата с електронен подпис.

**Документите се подават в 14-дневен срок от публикуване на Обявлението за конкурса.**

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

Мястото за поставяне на обявлението и обявяване на списъците и други съобщения във връзка с конкурса, е **Пропускът за посетители** на Министерството на външните работи, гр. София, ул. „Александър Жендов” № 2 и **интернет страницата** на МВнР**.**

Заповедта за назначаване на класирания на първо място кандидат ще бъде издадена в 14 дневен срок, след получаване на разрешение на достъп до съответното ниво на класифицирана информация.